### Kernevalgmuligheder: acpi

ACPI (Advanced Configuration and Power Interface) er en standard, der definerer, hvordan strømhåndteringen og opsætningen af systemet foretages mellem operativsystemet og BIOS'en. Som standard vil acpi blive aktiveret, hvis en BIOS der er nyere end år 2000, bliver fundet. Der er adskillige ofte brugte parametre, der bruges, til at styre hvordan ACPI opfører sig:

- pci=noacpi -- anvend ikke ACPI til at route PCI-interrupts
- acpi=oldboot -- kun de dele af ACPI som er relevante for at boote forbliver aktiveret
- acpi=off -- slå ACPI fuldstændigt fra
- acpi=force -- slå ACPI til, selv hvis din BIOS er fra før år 2000

Især på nyere computere erstatter den det gamle apm-system.