### Opcións do Kernel: acpi

ACPI (Advanced Configuration and Power Interface) é un estándar que define interfaces de xestión de configuración e de enerxía entre un sistema operativo e a BIOS. Por defecto, actívase acpi cando se detecta unha BIOS posterior ó ano 2000. Hai varios parámetros que se usan normalmente para controlar o comportamento de ACPI:

- pci=noacpi -- Non usar ACPI para enrutar interrupcións PCI.
- acpi=oldboot -- só permanecen activadas as partes de ACPI que son importantes para o arrinque
- acpi=off -- desactivar totalmente ACPI
- acpi=force -- activar ACPI incluso se a BIOS é anterior ó 2000

Sobre todo nos ordenadores novos, substitúe ó antigo sistema apm.